**Ciele súvisiace s rozvojom jazykovo-komunikačnej kompetencie v predškolskom veku**

**(OBSAHOVÝ ŠTANDARD)**

ZVUKOVÁ ROVINA

1. rozvoj počúvania

* rozvoj fonematického sluchu (sluchová diferenciácia) – sluchové rozlišovanie hlások, ktoré
* rozvoj sluchového rozlišovania slabiky a hlásky,
* rozvoj sluchového vnímania rýmu a rytmu;

1. stimulácia výslovnosti v závislosti od veku dieťaťa, stimulácia výslovnosti rečovým vzorom prostredníctvom spontánnej komunikácie a čítania literárnych textov, stimulácia výslovnosti v súčinnosti s rozvojom hrubej a jemnej motoriky (grafomotoriky); nácvik polohy artikulačných orgánov prostredníctvom hry;
2. rozvoj implicitného používania a rozlišovania suprasegmentálnych javov v komunikácii – melódie výpovede, intenzity a dĺžky tónov.

MORFOLOGICKÁ ROVINA

1. rozvoj schopnosti postupne používať všetky slovné druhy – správne používanie predložiek, rozširovanie slovnej zásoby o abstraktné podstatné mená, prídavné mená, adekvátne používanie prísloviek a čísloviek v komunikácii napĺňaním ich obsahu, t. j. ich častým opakovaním a používaním týchto slovných druhov v rôznych komunikačných situáciách;
2. stimulácia implicitného osvojenia ohýbania slov – rozvoj schopnosti používať gramaticky správne tvary – skloňovanie (používanie jednotného a množného čísla, spisovných tvarov) a časovanie (používanie prítomného, minulého i budúceho času slovies, používanie slovesných osôb, tvorenie rozkazovacieho spôsobu), stupňovanie prídavných mien:
3. **Stimulácia ohýbania slov ovplyvneného vývinom myslenia**

* stimulovať používanie tvarov N. pl. vzoru chlap s príponou –i, -ia (*priatelia, kamaráti*),
* stimulovať časovanie nepravidelných slovies typu *jesť, stáť, báť sa*,
* stimulovať používanie tvarov rozkazovacieho spôsobu s gramatickou morfémou –i (*nakresli, vysvetli*),
* stimulovať používanie tvarov pri nepravidelnom stupňovaní prídavných mien (*dobrý, zlý, pekný*),
* stimulovať používanie tvarov pri nepravidelnom stupňovaní adverbií (*dobre, zle, pekne*),
* stimulovať používanie tvarov podstatných mien s alternačnými zmenami (*o psovi, o obrovi*, *trpaslíci*),
* stimulovať používanie tvarov neživotných podstatných mien mužského rodu,
* stimulovať používanie tvarov podstatných mien so slabými rodovými príponami.

1. **Stimulácia ohýbania slov ovplyvneného nesprávnym rečovým vzorom**

* stimulovať používanie gramatického rodu podstatných mien (*saláma, výstroj, sála, pripináčik, garáž*),
* stimulovať používanie čísloviek *dva/dve* v spojení s podstatným menom,
* stimulovať používanie tvarov podstatných mien typu *princezná*,
* stimulovať používanie G. pl. podstatných mien ženského a stredného rodu (*jamôk, sýkoriek, sukieň*),
* stimulovať používanie tvarov prevzatých podstatných mien ( *Pú, Miki* a pod.)
* stimulovať používanie akýchkoľvek nespisovných tvarov objavujúcich sa v reči dieťaťa

1. rozvoj schopnosti intuitívne vycíť, čo je gramaticky správne a nesprávne.

LEXIKÁLNA ROVINA

1. rozvoj slovnej zásoby o neznáme slová pre deti v danom veku – rozširovanie slovnej zásoby;
2. stimulácia vytvárania prototypových významov slov;
3. rozvoj schopnosti rozlíšiť, čo je spisovné; a nárečové, resp. správne a nesprávne;
4. rozvoj schopnosti kategorizovať a zovšeobecňovať – vytvárať sémantické triedy;
5. rozvoj uvedomovania si vzťahov medzi slovami – ich formou a významom – antonymá, synonymá, homonymá, paronymá; slovotvorne motivované slová;
6. stimulácia používania a chápania nepriamych pomenovaní;
7. **stimulácia slovotvornej motivácie**:

* stimulácia používania a tvorenia odvodených a zložených slov
* stimulácia implicitného osvojenia tvorenie slov a inventára slovotvorných prostriedkov;
* rozvoj slovnej zásoby o slovotvorne motivované slová;
* stimulácia využívania princípu slovotvornej motivácie pri rozvíjaní recepčných zručností – pri porozumení významu slov a interpretácii textu;
* stimulácia slovnej fluencie a flexibility cez tvorbu a používanie okazionalizmov.

KOMUNIKAČNÁ ROVINA

1. rozvoj dialogickej komunikácie – rozvoj konsituačných typov dialógu (dialóg vzniká ako súčasť spoločnej činnosti detí, je spätý s hrou a uplatňuje sa v ňom princíp kooperatívnosti, komunikovaný obsah je závislý od aktuálnej komunikačnej situácie, dieťa je neschopné dlhší čas komunikovať o jednej téme) – kolektívny monológ, dramatizácia, rolový dialóg, modelový dialóg;
2. rozvoj naratívnych štruktúr:

* rozvoj schopnosti reprodukovať dej počutého príbehu vzhľadom na časovú postupnosť a príčinno-dôsledkové vzťahy
* stimulácia tvorby textu/komunikátu, t. j. rozvoj schopnosti porozprávať (prerozprávať, vyrozprávať) stručné, jednoduché udalosti z nedávnej minulosti, ktoré zanechali v dieťati silný dojem, a stimulácia tvoriť vlastné naratívne štruktúry, ktoré nemusia byť vzhľadom na predškolský vek ešte konzistentné vo vzťahu k téme
* stimulácia implicitného osvojenia textových modelov (príbeh, rozprávka;)

1. rozvoj používania komunikačných zámerov (pozdrav, prosba, oslovenie, ospravedlnenie, blahoželanie);
2. stimulácia implicitného osvojenia modelov rôznych komunikačných registrov (KR – situačne podmienený spôsob jazykového prejavu, spätý s konkrétnym druhom spoločnej činnosti ľudí, napr. register učiteľa, lekára, predavačky) – implicitné osvojovanie ich komunikačných prostriedkov a pravidiel.

DIAGNOSTIKA REČI DIEŤAŤA

Na základe predchádzajúcich cieľov a vzťahu vývinu reči a myslenia.